Langerød overlevde massedrapene på Utøya 22. juli 2011, gjennom å hoppe i havet og svømme under vann da han ble skutt på av gjerningsmannen. I etterkant av terrorangrepene 22. juli, skrev Langerød en kronikk i Aftenposten om hvordan universitetene i større grad bør trene studentene i å delta i offentlig debatt. 29. september 2011 delte Langerød ut helteprisen «Die Goldene Henne» til Marcel Gleffe i Berlin. Gleffe, som er tysk statsborger, reddet et 20-talls ungdommer opp av vannet og inn på land, deriblant Per Anders Langerød.